Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye.
Eşkerayîye wina ya:
''Gerîlayê azadîye yê Kurdîstanî pê taktîkanê afernayoxan û pê performansêkê berzî vera hêrişanê artêşa tirke ya îşxalkere xoverdayîşî û çalakîyanê bitesîran rê dewam kenê. Tîmanê ma yê hereketînan hêrişê dişmenî pûç kerdî û seba qesasê Fermandaranê ma yê bêmergan Bager Erdal û Rêzan Amedî xeylêk çalakîyî kerdî.
18 çalakîyanê tîmanê hereketînan de 21 leşkerê tirkî yê îşxalkerî ameyî cezakerdene, 1 helîkopterê Skorskyî ame warvistene û 1 mewzî ame îmhakerdene. Artêşa îşxalkere Warê Xoverdayîşî 10 reyî pê bombaya nuklere, 98 reyî pê helîkopteranê hêrişî, 19 reyî pê tayarayanê şerî û pê obus û hawanan dayî bombayan ver.
Detayê çalakîyanê gerîlayan û hêrişanê îşxalî wina yê:
Çarçewa Hemleya Şorişgêre ya Bazanê Zagrosî de, herêma Zapî de;
3ê êlule de warê Sîda yê herêma Zapî uê Warê Xoverdayîşî yê Şehîd Fedakarî de îşxalkerî pê çekanê giranan û taktîkê sabotajî ameyî pirodayene. Nê çalakîyan de 2 îşxalkerî ameyî cezakerdene.
3ê êlule de warê Sîda yê herêma Zapî uê Warê Xoverdayîşî yê Şehîd Fedakarî de têgêrayîşê helîkopteran qewimîya. Mabênê hêzanê ma û helîkopteran de pêkewtişê giranî qewimîyayî. Tîmanê ma yê hereketînan 1 reuî mudaxeleyê helîkopteran kerd. Nê mudaxeleyan de yew Skorsky adir girewt û wexto ke herême ra remayêne warê Barzanî de kewt û pa îşxalkerê zereyê ci îmha bi. Dima ke skorsky kewt war îşxalkeran war 4 reyî da bombayan ver.
Çarçewa Hemleya Şorişgêre ya Bazanê Zagrosî de, herêma Xakûrkê de;
2ê êlule de tîmanê ma yê hereketînan mabênê waranê Girê Şehîd Şahanî û Girê Şehîd Axînî de kerd ke bale dişmenî biancê. Îşxalkerî kewtî dafike û 4 reyî pê taktîkê sabotajî ameyî pirodayene. Çalakîye de 8 îşxalkerî ameyî cezakerdene. Na çalakîye seba Fermandarê ma yê bêmergî Bager Erdalî ameye kerdene.
3ê êlule de warê Girê Şehîd Derwêşî yê Xakurkê de tîmanê ma yê hereketînan ê YJA-Starî da îşxalkeran ro. Çalakîye de 6 îşxalkerî ameyî cezakerdene, 1 mewzî ame îmhakerdene. Na çalakîye seba Fermandar Rêzan Amedî ameye kerdene.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
1ê êlule de Warê Xoverdayîşî yê Girê Amedîyê de, dormeyê mewzîyanê Girê Şehîd Pîrdoganî de îşxalkerî ameyî pirodayene û 3 îşxalkerî ameyî cezakerdene.
3ê êlule de Warê Xoverdayîşî yê Girê Amedîyê de îşxalkerî di reyî ameyî pirodayene û 2 îşxalkerî ameyî cezakerdene.
Hêrişê ke artêşa îşxalkere pê bombaya nuklere, çeka kîmyewîye kerdê;
3ê êlule de Warê Xoverdayîşî yê Girê Amedîyê û Saca 10 reyî dîyayî bombayan ver.
Hêrişê ke artêşa îşxalkere pê teyara, helîkopter, hawan û obusan kerdê;
3ê êlule de Warê Xoverdayîşî yê Girê FMyî, Girê Amedîyê Girê Bihar, Sîda, Şehîd Fedakar, warê Golka yê Metîna dîyayî bombayan ver.
Artêşa îşxalkere 3ê êlule de kerd ke Warê Xoverdayîşî yê Werxelê de mewzîyan û tunelanê şerî pê kepçeyan bişikna.''
